पाएं अपने शहर की ताज़ा ख़बरें और फ्री ई-पेपरडाउनलोड करें
कोविड डेडिकेटेड डीबी अस्पताल में अब कोरोना मरीज के साथ उनके परिजन नहीं रह सकेंगे। अब अटेंडेंट का मिलने का समय तय कर दिया गया है। वे सुबह-शाम एक-एक घंटे एवं दोपहर को दो घंटे आवश्यक होने पर ही मिल सकेंगे।
कोविड वार्डों में संक्रमण रोकने के लिए पुलिस व गार्ड तैनात होंगे। निर्धारित समय के अलावा कोविड मरीजों के पास अनाधिकृत व्यक्ति के पाए जाने पर कार्रवाई की जाएगी। कलेक्टर ने ऑक्सीजन एवं अन्य महत्वपूर्ण दवाओं के दुरूपयोग को रोकने की हिदायत दी। उन्होंने चिकित्सा अधिकारियों से कहा कि कोविड रोगियों एवं परिजनों से समुचित व्यवहार करें तथा बैड्स, ऑक्सीजन उपलब्ध नहीं होने की स्थिति में उन्हें ठीक से कन्वेंस करें एवं उचित राय दें। कलेक्टर ने कोरोना जांच की सैंपलिंग व्यवस्थित कराने के लिए कहा।
एसपी ने कहा कि अस्पताल में प्रोटोकॉल का उल्लंघन करने वालों पर पुलिस कार्रवाई करेगी। बैठक में एडीएम पीआर मीना, सीईओ सत्तार खान, एसडीएम अभिषेक खन्ना, सीएमएचओ डॉ. मनोज शर्मा, डिप्टी सीएमएचओ डॉ. देवकरण गुरावा, पीएमओ डॉ. एफएच गौरी सहित रतनगढ़ एवं सुजानगढ़ उपजिला अस्पतालों के पीएमओ एवं अन्य संबंधित अधिकारी मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn